hotchpotch/miracl-hf-unified huggingface dataset:
Cervélo TestTeam
Cervélo TestTeam (UCI-tunnus CTT) oli maantiepyöräilyn ammattilaistalli, joka toimi vuosina 2009–2010. Se kilpaili pääasiassa UCI Continental Circuits -tason kilpailuissa, 
mutta osallistui myös UCI ProTour -kilpailuihin. Tallin pääsponsori oli pyöränvalmistaja Cervélo. Talli perustettiin vuonna 2008, kun Team CSC, joka oli pitkään käyttänyt Cervélon pyöriä, luopui niistä kauden jälkeen. 
Cervélo TestTeamin joukkueessa ajoivat muun muassa Ranskan ympäriajon 2008 voittaja Carlos Sastre, kirimiehet Thor Hushovd ja Heinrich Haussler sekä Simon Gerrans, José Ángel Gómez Marchante ja Andreas Klier.
Tallin toiminta loppui kauden 2010 jälkeen, ja se yhdistyi Garmin-tallin kanssa Garmin-Cervélo-joukkueeksi kaudelle 2011.
Sabbataari
Sabbataari on kristitty, joka viettää lepopäivää lauantaina sunnuntain sijaan. Tämä sapatti alkaa perjantai-illan auringonlaskusta ja päättyy lauantai-illan auringonlaskuun. Tätä viikoittaista sapattia vietetään maailman luomisen muistojuhlana. Omat työt ja askareet pannaan syrjään ja muistellaan Jumalan työtä. Merkittävin kristitty kirkko, joka harjoittaa sapattia, lienee Adventtikirkko. Sen jäseniä kutsutaan seitsemännen päivän adventisteiksi.
Mickey Mantle
Mickey Charles Mantle (20. lokakuuta 1931 – 13. elokuuta 1995) oli yhdysvaltalainen baseballpelaaja, joka pelasi New York Yankeesissa vuosina 1951–1968. Hän oli 16-kertainen All-Star-pelaaja ja pääsi National Baseball Hall of Fameen vuonna 1974. Hän oli kolmesti American Leaguen ”Most Valuable Player”, ja hänen pelipaitansa numero 7 on jäädytetty.
Mantlen uraa kuitenkin varjosti jossain määrin osteomyeliitti, jonka hän sai nuorena. Mantlelle kehittyi myös alkoholiongelma; hän oli vuosikymmenten ajan alkoholin väärinkäyttäjä. Hän sairasti C-hepatiittia sekä kirroosia ja kuoli lopulta maksasyöpään Dallasissa. Kesäkuussa 1995 hänelle oli tehty maksansiirto.
Tapparan SM-liigakausi 2009–2010
SM-liigakaudella 2009-2010 Tapparan lopullinen sijoitus oli 7.
Villi kortti -kierros Tappara - Jokerit 2-1 (5-3, 4-5, 4-2)
Puolivälierät KalPa - Tappara 4-2 (4-1, 2-4, 3-2(jatkoerä), 2-3, 4-3 (jatkoerä), 2-1 (jatkoerä))
1. TPS 2. HPK 3. JYP 4. KalPa 5. Lukko 6. HIFK 7. Tappara 8. Kärpät 9. Blues 10. Jokerit 11. SaiPa 12. Pelicans 13. Ässät 14. Ilves
Estadio Gran Parque Central
Estadio Gran Parque Central eli Parque Central on stadion Montevideossa, Uruguayssa. Stadion on Club Nacional de Footballin kotikenttä. Stadion oli yksi jalkapallon MM-kisojen 1930 areenoista: Parque Centralilla pelattiin kuusi 1. kierroksen peliä.
Keuruun vaakuna
Keuruun kaupungin vaakuna on saanut aiheensa maataloudesta ja seudulla aikoinaan kirkkoveneillä tehdyistä kirkkomatkoista.
Vaakunan on suunnitellut Olof Eriksson, ja se vahvistettiin käyttöön 30. joulukuuta 1952. Vaakunan selitys on ”punaisessa kentässä kaksi hopeavarstaa ristikkäin ja yläpuolella hopealakio, jossa musta kirkkovene”.
Miss Teen USA
Miss Teen USA on Yhdysvalloissa vuosittain vuodesta 1983 järjestetty kauneuskilpailu.
Stephen Albert
Stephen Albert (6. helmikuuta 1941, New York City – 27. joulukuuta 1992) oli yhdysvaltalainen säveltäjä.
Albert aloitti musiikin harjoittamisen pianolla, ranskantorvella ja trumpetilla. Hän aloitti sävellysopintonsa 15 vuoden iässä Elie Siegmeisterin johdolla. Kaksi vuotta myöhemmin hän pääsi Eastman School of Musiciin, jossa opettajana oli Bernard Rogers. Sitten Alberto otti sävellystunteja Tukholmassa Karl-Birger Blomdahlilta ja opiskeli sen jälkeen perustutkintoon (1962) asti Joseph Castaldon johdolla Philadelphia Musical Academyssa. Vuonna 1963 hän työskenteli George Rochbergin kanssa Pennsylvanian yliopistossa.
Stephen Albert voitti 1985 musiikin Pulitzer-palkinnon sinfoniallaan RiverRun. Lisäksi hän sai Grammyn 1995 nykymusiikin sarjassa sellokonsertollaan, jonka oli levyttänyt Yo-Yo Ma. Albertin tunnettu oppilaansa oli Daniel Asia.
Stephen Albert sai surmansa auto-onnettomuudessa Cape Codissa vuonna 1992.
Henricus Albicastro
Henricus Albicastro (n. 1660 — aikaisintaan 1730) eli Giovanni Henrico Albicastro oli Johann Heinrich von Weissenburgin , lahjakkaan mutta nimettömänä sävellyksensä julkaisseen amatöörimuusikon pseudonyymi. Albicastro kasvoi Bieswangenin kylässä lähellä Pappenheimia keskisessä Baijerissa, ei kovin kaukana kylästä nimeltä Weissenburg ("Valkoinen linna" eli "Albicastro").
Johann Gottfried Walther otti Albicastron mukaan "Musicalisches Lexicon" -julkaisuunsa (1732) sillä erheellisellä oletuksella, että Albicastro olisi Sveitsistä. Niinpä tämä on monissa yhteyksissä määritelty sveitsiläiseksi muusikoksi. Hänet lienee kuitenkin luokiteltäva baijerilaislähtöiseksi italialaisen musiikkityylin edustajaksi, jonka tuotantoa julkaistiin niin Alankomaiden protestanttisessa kuin katolisessakin osassa.
EPV Energia
EPV Energia (ent. Etelä-Pohjanmaan Voima Oy) on vuonna 1952 perustettu energiayhtiö, joka keskittyy voimantuotanto-osuuksien hallinnointiin ja omistusarvon nostamiseen. EPV:n osakaskunta muodostuu pääosin yhdyskuntasektorin energiayrityksistä, jotka myyvät EPV:ltä hankkimaansa sähköä loppukäyttäjille ja tukkumarkkinoille. Yhtiö hankkii vuosittain 1 200 gigawattituntia lämpöä ja 4 000 gigawattituntia sähköä, joka on noin viisi prosenttia koko Suomen sähkön käytöstä.
Vuonna 2013 konsernin liikevaihto oli 219 miljoonaa euroa ja henkilöstömäärä 55.
Tanssijan valinta
Tanssijan valinta on reggaeyhtye Soul Captain Bandin kolmas studioalbumi. Albumin julkaisi Wolfram ja se julkaistiin huhtikuussa 2004.
Albumi debytoi Suomen virallisen listan kuudennella sijalla, ja se pysyi listalla yhteensä 12 viikkoa.
Abdelmajid Ben Belgacem
Abdelmajid Ben Belgacem (, s. 4. helmikuuta 1986) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa ES Hammam Soussea.
Ben Belgacem aloitti ammattilaisuransa US Monastirissa kaudella 2006–2007. Hän toimi joukkueensa vakio hyökkääjänä yhdessä Hichem Essifin kanssa vuosina 2007–2010. Monastirin pudottua Tunisian pääsarjasta kauden 2009–2010 päätteeksi Ben Belgacem siirtyi ES Hammam Sousseen.
Tunisian maajoukkueessa Ben Belgacem pelasi ensi kerran 28. toukokuuta 2009 ystävyysottelussa Sudania vastaan.
Laulajan testamentti
Laulajan testamentti voi tarkoittaa seuraavia asioita:
Maher Hannachi
Maher Hannachi (, s. 31. elokuuta 1984) on tunisialainen jalkapalloilija, pelipaikaltaan keskikenttäpelaaja. Hän edustaa Libyan pääsarjassa pelaavaa Al-Ittihadia.
Hannachi aloitti jalkapalloilun JS Metouian junioreissa, josta hän siirtyi vuonna 2005 Ligue Professionnelle 3:ssa pelanneeseen Kalâa Sportiin kolmeksi kaudeksi. Heinäkuussa 2009 Hannachi allekirjoitti viiden vuoden sopimuksen Tunisian pääsarjassa pelaavan US Monastirin kanssa. Avaus kaudellaan hän onnistui maalinteossa neljästi.
Tammikuussa 2010 Hannachi siirtyi Libyan Al-Ittihadiin.
Maajoukkueessa Hannachi pelasi ensi kerran 28. toukokuuta 2009 ystävyysottelussa Sudania vastaan.
Rolf Benirschke
Rolf Joachim Benirschke (s. 7. helmikuuta 1955) on entinen yhdysvaltalainen amerikkalaisen jalkapallon pelaaja. Hän pelasi NFL-tasolla vuosina 1977–1986 seuranaan San Diego Chargers. Hän oli kerran Pro Bowl -pelaajana. Vuonna 1983 hän sai Walter Payton Man of the Year Awardin.
Bostonissa, Massachusettsissa syntynyt Benirschke opiskeli Kalifornian yliopistolla Davisissa. Vuonna 1989 hän juonsi "Wheel of Fortune" -visailuohjelmaa.
Benirschke sairastui peliuransa aikana vakavasti colitis ulcerosaan. Verensiirrot aiheuttivat hänelle myöhemmin C-hepatiitin. Hän on julkaissut kirjan "Alive & Kicking". Benirschkellä on vaimo ja neljä lasta. Kaksi lapsista on Venäjältä adoptoituja.
Craig Rivet
Craig A. Rivet (s. 13. syyskuuta 1974 North Bay, Ontario, Kanada) on kanadalainen jääkiekkopuolustaja.
Rivet pelasi vuodet 1991–1994 OHL-joukkue Kingston Frontenacsissa. Ensimmäinen OHL-kautensa jälkeen Montreal Canadiens varasi Rivetin 3. kierroksella numerolla 68. Ensimmäiset aikuisten pelinsä Rivet pelasi kauden 1993–1994 aikana AHL-joukkue Fredericton Canadiensissa, mutta pelasi vielä suurimman osan kaudestaan OHL:ssä. Heti seuraavalla kaudella 1994-1995 Rivet pelasi ensimmäiset NHL-ottelunsa Montreal Canadiensissa. Montrealin vakio kokoonpanoon hän nousi kaudella 1997–1998. Kaudella 2000–2001 hän loukkasi olkapäänsä ja pelasi kaudella vain 26 ottelua. Hän pelasi Montrealissa kauteen 2006–2007 saakka, yhteensä 12 kauden ajan.
Kaudella 2006–2007 Rivet siirtyi San Jose Sharksiin kesken kauden. Vaihdossa Montreal sai puolustaja Josh Gorgesin ja ensimmäisen kierroksen varausoikeuden. Rivetin yhden kauden piste-ennätys on kaudelta 2007–2008, jolla hän teki San Jose Sharksissa 74 ottelussa tehot 5+30=35. Kaudeksi 2008–2009 Rivet siirtyi Buffalo Sabresiin, jota hän edusti helmikuuhun 2011 asti. Hän siirtyi kesken kauden 2010–2011 Columbus Blue Jacketsiin waiver-listan kautta. Rivet pelasi kauden loppuun Blue Jacketsissa ja siirtyi seuraavaksi kaudeksi ECHL:ssä pelaavaan Elmira Jackalsiin.
Rivet on pelannut toistaiseksi yhdet MM-kisat vuonna 2003. Hän voitti kultaa Kanadan paidassa.
Isaac M. Wise Temple
Isaac M. Wise Temple (aiemmin Plum Street Temple) on rabbi Isaac Mayer Wisen kunniaksi pystytetty synagoga Cincinnatissa, Ohiossa. Se liitettiin National Register of Historic Places -rekisteriin vuonna 1972. Useat amerikkalaiset synagogat ovat saaneet arkkitehtonisia vaikutteita Plum Streetin temppelistä ja Tempelgassen synagogasta.
North Pole (Alaska)
North Pole on kaupunki Fairbanksin metropolialueella Alaskassa. Vuoden 2009 arvion mukaan kaupungin asukasluku oli tuolloin 2 226. Kaupungin nimi tarkoittaa pohjoisnapa, mutta tosiasiassa kaupunki sijaitsee yli 2 700 kilometriä sieltä etelään. Kaupungin nykyinen pormestari on Doug Isaacson.
Joka vuosi sadattuhannet ihmiset lähettävät kaupunkiin kirjeitä joulupukille. Kaupunkiin keskittyy jonkin verran turismia, ja sen suurin houkutin on joulupukin mukaan nimetty lahjakauppa "Santa Claus House", jonka pihalla on maailman suurin lasikuidusta valmistettu joulupukki. Kaupungin yleinen teema on joulupainotteinen, ja sen katuja ja rakennuksia onkin nimetty joulupukin ja muiden talvisten aiheiden mukaisesti. Talvella kadut koristellaan joulukoristein. Kaupungissa sijaitsee muutamia kouluja.
North Pole sijaitsee 20 kilometriä Fairbanksista etelään Richardsonin moottoritien varrella. Kaupungin pinta-ala on 10,9 km², josta 0,1 km² on vettä. Kaupungissa on talvisin kylmä mannerilmasto, jolloin kylmimmän kuukauden minimikeskilämpötila on alle −20 °C ja kesäisin lämmin, lämpimimmän kuukauden maksimikeskilämpötila on yli +20 °C. Kaupungissa nähdään hyvin usein revontulia, esimerkiksi läheisessä Fairbanksin kaupungissa yli 200 päivänä vuodessa.
Carl Gustaf Borg
Carl Gustav Borg (23. lokakuuta 1823 Vihanti – 23. helmikuuta 1895 Helsinki) oli suomalainen yliopiston lehtori, kirjailija, kanslianeuvos, kääntäjä ja suomen kielen opettaja.
Borgin vanhemmat olivat Ruoveden kirkkoherra Karl Jakob Borg ja hänen 1. vaimonsa Kristina Elisabet Frosterus. Borg kävi Oulun triviaalikoulua 1834–1839 ja Turun lukiota 1839–1842 päästen ylioppilaaksi 1842.
Borg toimi Helsingin yliopiston suomen kielen lehtorina 1854–1861 ja oli yliopiston historiallis-filosofisen tiedekunnan kuraattorina 1854–1858. Hän oli suomenkielen kääntäjänä ja tulkkina Suomen senaatissa 1857 sekä 1861–1875 ja opetti suomen kieltä Helsingin yksityislyseossa 1855–1857 ja Helsingin tyttökoulussa 1857–1865. Borg oli Suomalaisen Kirjallisuuden Seuran sihteerinä 1861–1862 ja seuran rahastonhoitajana 1865–1875.
Borg oli Suomen Yhdyspankin vt. johtajana 1864–1866 ja 1867, Suomen Pankin pankkivaltuusmiehenä 1867–1875 ja tirehtöörinä Suomen valtiokonttorissa 1875–1880. Hän sai kanslianeuvoksen arvon 1880. Borg oli mukana säätyvaltiopäivillä 1863–1864, 1867 ja 1872 talonpoikaissäädyn jäsenenä.
Borg kuului ruotsalais-suomalaiseen sanakirjakomiteaan 1852–1853 ja hän oli myös 1862 jäsenenä komiteassa joka antoi lausuntonsa suomen kielen kelpoisuudesta virkakieleksi.
Osman Saleh Mohammed
Osman Saleh Mohammed (s. 1948) on eritrealainen poliitikko. Hänestä tuli maan opetusministeri vuonna 1993. Vuonna 2007 hän nousi ulkoministeriksi.
Osman Saleh Mohammedilta evättiin viisumi Kanadaan, koska hän oli kuulunut aikoinaan Eritrean kansan vapautusrintamaan.
Olivia
Olivia on latinalaisperäinen naisen etunimi, Oliver-nimen naispuolinen vastine.
Suomessa nimi Olivia on toukokuuhun 2018 mennessä annettu 20 037 naiselle ja ainakin kolmelle miehelle. Nimi on huomattavasti yleistynyt 1980-luvulta lähtien ja erityisesti vuosituhannen vaihteen jälkeen. Olivian nimipäivä on 29. toukokuuta.
Fairbanks North Star
Fairbanks North Star on hallintoalue, eli borough, Alaskassa. Alueen pinta-ala on 19 280 km², joten se on hieman New Jerseyn osavaltiota pienempi. Kunnan asukasluku on 97 581, ja asukastiheys on 5/km². Hallintoalueen suurin kaupunki ja keskus on Fairbanks. Alueella vallitsee kylmätalvinen, ja lämminkesäinen mannerilmasto. Hallintoalue perustettiin vuonna 1964.
Hallintalueen kaupunkeja ja kyliä:
Kadun haukat
Kadun haukat ("Nighthawks") on vuonna 1981 valmistunut, Bruce Malmuthin ohjaama toimintatrilleri. Elokuvan pääosissa esiintyvät Sylvester Stallone, Rutger Hauer, Billy Dee Williams ja Lindsay Wagner. Elokuva ei saanut jatko-osia, vaikka oli menestynyt kohtuullisen hyvin. Elokuvan ensi-ilta oli yhdysvalloissa 4. huhtikuuta 1981.
Deke DaSilva (Sylvester Stallone) ja Willis "Willie" Fox (Billy Dee Williams) ovat tavallista kovaotteisimpia poliiseja, jotka hakkaavat kujien rikollisia. Toimintapari on lopen kyllästynyt tavalliseen poliisitoimintaan, ja hoitelevat rikoksia omin keinoin. Kun euroopan pahin terroristi Wulfgar (Rutger Hauer) alkaa toimia, poliisiaseman täytyy kouluttaa DaSilvasta ja Foxista aseman terroristiekspertit. Pian Wulfgar kuitenkin tappaa näihden kouluttajan, ja sota on julistettu.
Nuorten Naisten Kristillinen Yhdistys
Nuorten Naisten Kristillinen Yhdistys (NNKY) on kansainvälinen nais- ja nuorisojärjestö. Järjestön johtavia periaatteita ovat ekumeenisuus, kansainvälisyys, avoimuus, oikeudenmukaisuus ja pyrkimys tasa-arvoon. Tärkeitä työmuotoja perinteisemmän arjen tukemisen ohella ovat naisiin kohdistuvan väkivallan ja ihmiskaupan vastustaminen.
Ensimmäiset NNKY-yhdistykset aloittivat toimintansa Englannissa 1850-luvulla. NNKY:n Maailmanliitto World YWCA on perustettu vuonna 1894. 1896 perustettu NNKY on Suomen vanhimpia naisjärjestöjä.
NNKY on maailman laajin kristillinen naisliike, jonka toiminnassa painotetaan kasvua erilaisuuden kohtaamiseen ja rohkaistaan eri-ikäisiä naisia aktiivisesti osallistumaan yhteisönsä toimintaan ja päätöksentekoon niin paikallisella kuin kansainväliselläkin tasolla.
NNKY-liike toimii 125 maassa noin 23 000 yhteisössä ja toiminnassa on mukana yli 25 miljoonaa naista ja tyttöä. Maailmanlaaja NNKY pyrkii naisten ja tyttöjen aseman parantamiseen koulutuksen, pienlainojen ja kehitysprojektien avulla: järjestö vastustaa naisiin kohdistuvaa väkivaltaa ja naiskauppaa ja tekee vaikuttamistyötä hiv-tartunnan saaneiden ja aidsiin sairastuneiden naisten aseman parantamiseksi. Tärkeä työmuoto on nuorten naisten kouluttaminen johtajuuteen ja vastuuseen.
Suomen NNKY:n perustava kokous pidettiin 27. marraskuuta 1895 Helsingin suomalaisen tyttökoulun juhlasalissa. Perustajina oli 59 helsinkiläistä naista. Heihin kuului monia silloisia pääkaupungin vaikutusvaltaisia naisia, kuten Helsingin diakonissalaitoksen johtaja Lina Snellman, Helsingin suomalaisen tyttökoulun johtaja Ottilia Stenbäck, Sörnäisiin Kansankodin perustanut Alli Trygg sekä vapaakirkollinen rouva Louise af Forselles.
Suomen NNKY-liitossa toimii 26 NNKY-yhdistystä 23 eri paikkakunnalla. Suomen NNKY-liitto toimii itsenäisten paikallisyhdistysten yhteistyöelimenä, joka kouluttaa, tiedottaa ja hoitaa kansallisia ja kansainvälisiä yhteyksiä. Suomen NNKY-liitto pyrkii edistämään tasa-arvoa toimimalla yhteistyössä muiden naisjärjestöjen kanssa. Suomen NNKY-liiton julkaisema jäsenlehti on nimeltään Näkyvä Nainen. NNKY:n paikallisyhdistysten toiminta sisältää muun muassa käytännön kursseja, vertaistukiryhmiä, harrastuskerhoja, toimintaa lapsille ja nuorille, kielten opiskelua, liikuntaa, majoitus- ja matkailupalveluja, hengellistä toimintaa ja sosiaalista työtä. Osa paikallisyhdistyksistä tekee monipuolista tyttötyötä. Monissa paikallisyhdistyksistä toimii perinteisiä raamattu-, rukous- ja lähetyspiirejä. Osa yhdistyksistä järjestää opastusta hiljaisuuden viljelyyn, ekumeenisia tapahtumia ja kokoontumisia sekä retriittejä.
NNKY-tunnustuspalkinto jaetaan vuosittain Maailman NNKY-päivänä 24.4. Järjestö on Suomessa Naisjärjestöjen Keskusliiton jäsenjärjestö.
Suomen NNKY-liitto ylläpitää Hotelli Helkaa Helsingissä.
Marraskuussa 2011 NNKY-liitto muutti nimensä Suomen NNKY-liitoksi. Virallinen nimi on Suomen Nuorten Naisten Kristillisten Yhdistysten Liitto ry, Förbundet Kristliga Föreningar av Unga Kvinnor i Finland rf. Liiton puheenjohtaja on Tuuli Raamat kaudella 2012-2013.
Eugen Schüfftan
Eugen Schüfftan (21. heinäkuuta 1893 Breslau, Sleesia, Saksan keisarikunta – 6. syyskuuta 1977 New York, Yhdysvallat) oli saksalais-yhdysvaltalainen Oscar-palkittu elokuvaaja ja erikoistehosteteknikko.
Schüfftanin merkittävin saavutus elokuva-alalla oli hänen mukaansa nimetyn erikoistehostetekniikan Schüfftanin menetelmän kehittäminen. Schüfftan kehitti sen alkujaan toteutumattomaan saksalaiseen tuotantoon "Gulliverin retkistä". Ensimmäisen kerran menetelmää käytettiin Fritz Langin ohjaamassa elokuvassa "Metropolis" (1927). Schüfftanin menetelmän avulla elokuvantekijät pystyivät yhdistämään pienoismallikuvia muuhun elokuvaan käyttäen erikoispeilejä. Tekniikkaa käytettiin pitkään elokuvissa.
Schüfftan pakeni Saksasta vuonna 1933. Hän sai 1930-luvulla mainetta Ranskassa elokuvaajana. Schüfftan tunnettiin tunnelmallisista mustavalkoisista maisemista. Yksi kuuluisimmista elokuvista 1930-luvulla oli Marcel Carnén ohjaama "Sumujen laituri" (1937). Yhdysvaltoihin Schüfftan muutti 1940 ja sai Yhdysvaltain kansalaisuuden 1947. Hän kuitenkin elokuvasi jatkossakin elokuvia ympäri maailmaa. Yhdysvalloissa Schüfftan teki paljon yhteistyötä Euroopasta lähteneiden ohjaajien, kuten Douglas Sirkin, Edgar G. Ulmerin, Robert Siodmakin ja René Clairin, kanssa.
Vuonna 1961 Schüfftan sai Oscar-palkinnon parhaasta kuvauksesta Robert Rossenin elokuvasta "Suurkaupungin hait". Kolme vuotta myöhemmin hän elokuvasi Rossenin viimeisen elokuvan "Lilith". Tämän jälkeen Schüfftan palasi Eurooppaan ja työskenteli enää harvakseltaan.
Larsenin jäähylly
Larsenin jäähylly on Carl Anton Larsenin mukaan nimetty suuri jäähylly Weddellinmeren luoteisosassa Antarktiksen niemimaan itärannikolla.
Jäähylly koostuu kolmesta pienemmästä osasta pohjois-eteläsuunnassa: Larsen A (pienin), Larsen B ja Larsen C (suurin). Larsen A irtosi jäätiköstä tammikuussa 1995 ja Larsen B helmikuussa 2002. Larsen C:stä irtosi 12.7.2017 erittäin suuri jäävuori. Antarktiksen niemimaa on lämmennyt 1940-luvulta lähtien 0,5 Celsius-asteen vuosikymmenvauhtia.
Kolmesta jäähyllystä toiseksi suurimman Larsen B -jäähyllyn hajoaminen alkoi 31. tammikuuta 2002 ja kesti aina 7. maaliskuuta 2002 saakka. Jäähylly oli 3 250 neliökilometrin laajuinen, joten se on kokonsa puolesta verrattavissa esimerkiksi Ruotsin suurimman saaren Gotlannin kokoon. Larsen B oli vakaata aluetta yli 12 000 vuoden ajan. Hyvin vanhan ikänsä takia siitä tuli ilmastonlämpenemisen "kuuma piste". Lämpimät merivirrat tuhosivat sen muutamassa viikossa, mikä yllätti monet tutkijat. Sulamista kiihdytti kesäkaudella lähes vuorokauden ympäri paistavan auringon aiheuttama runsas sulamisnopeus. Sulavesi valui jäätikön koloihin, jossa se kiilan tavoin pakotti jään halkeamaan.
Larsen C:stä hajosi 12.7.2017 valtava, pinta-alaltaan noin 6 000 neliökilometrin laajuinen ja yli 200 metriä paksu jäävuori. Tämä vastaa kooltaan kahta kolmasosaa koko Uudenmaan maakunnan maa-alueesta. Uusi jäävuori kuulunee mittaushistorian kymmenen suurimman jäävuoren joukkoon. Myös Larsen C:stä on irronnut tätä isompi jäävuori, sillä 1986 siitä irtosi noin 9 000 neliökilometrin suuruinen pala. Lähes kaksi kertaa laajempi oli nimellä B-15 tunnettu, vuonna 2000 Rossin jäähyllystä irronnut jäävuori.
Yön ammattilaiset
Yön ammattilaiset on vuonna 1987 julkaistu Jerry Schatzbergin ohjaama elokuva. Pääosissa ovat Christopher Reeve, Morgan Freeman ja Kathy Baker.
Lehtireportteri Jonathan Fisher (Christopher Reeve) janoaa arvostusta ja isoa palkkaa, joten hän julkaisee artikkelin nimettömän parittajan elämästä. Jutusta tulee kuitenkin niin uskottava, että henkirikoksesta tuomiota odottava herra Fast Black (Morgan Freeman) päätyy käyttämään sitä alibinaan.
"Video-oppaassa" vuodelta 1994 "Yön ammattilaiset" saa kaksi tähteä viidestä, mikä vastaa sanallista arviota ”keskinkertainen”.
Schüfftanin menetelmä
Schüfftanin menetelmä () on elokuvaaja Eugen Schüfftanin yhdessä Ernst Kuntmannin kanssa kehittämä erikoistehostemenetelmä. Ensimmäisen kerran sitä käytettiin Fritz Langin ohjaamassa vuoden 1927 elokuvassa "Metropolis".
Menetelmän avulla voitiin peilien, pienoismallien ja puolittaisten lavasterakennelmien avulla sijoittaa näyttelijöitä "Metropoliksen" monumentaalisen fantasiakaupungin tiloihin. Sen avulla voitiin manipuloida näyttelijöiden ja näytteillepanon taustojen välisiä mittasuhteita.
Menetelmä oli yleisesti käytössä 1900-luvun alkupuolella, mutta myöhemmin sen syrjäyttivät travelling matte ja chroma key -tekniikat.
Beardmorejäätikkö
Beardmorejäätikkö on Antarktiksella sijaitseva jäätikkö, joka on yksi maailman suurimmista jäätiköistä 160 kilometrin pituudellaan. Jäätikkö sijaitsee Transantarktisilla vuorilla. Beardmore on yksi Rossin jäähyllylle vievistä pääväylistä, ja oli ensimmäisiä kulkureittejä maantieteelliselle etelänavalle. Asema sijaitsee koordinaateissa 83°45′S 171°00′.
Jäätikön löysi brittiläinen tutkimusmatkailija Ernest Shackleton vuoden 1908 Antarktis-tutkimusmatkallaan. Shackleton näki jäätikön ensi kertaa noustuaan Mount Hopen huipulle, ja piti sitä valtatienä navalle. Shackleton nousi tätä loivaa, runsasrailoista vuoristojäätikköä pitkin ylös mannerjäätikön päälle. Jäätikkö on nimetty skottilaisen Sir William Beardmoren mukaan, joka rahoitti erilaisia tutkimusmatkoja. Myös etelänavalla käynyt, mutta paluumatkalla menehtynyt naparetkeilijä Robert Falcon Scott kulki meno- ja paluumatkan Beardmoren jäätikön kautta.
Sasken Communications Technologies
Sasken on tuotekehitys- ja IT-palveluiden tarjoaja, jonka pääasialliset toimialat ovat puolijohdetekniikassa, autoteollisuudessa, tietoliikenteessä, kuluttajaelektroniikassa, vähittäiskaupan järjestelmissä ja teollisuusautomaatiossa.
Sasken on perustettu vuonna 1989. Se työllistää 2200+ henkilöä. Saskenilla on kehitysyksiköitä Bangaloressa, Punessa, Chennaissa (Intia), Kaustisella ja Tampereella (Suomi) sekä Pekingissä (Kiina). Lisäksi Saskenilla on edustus seuraavissa maissa: Saksa, Japani, Yhdistyneet Arabiemiirikunnat, Iso-Britannia ja Yhdysvallat.
Sasken Communication Technologies Ltd. on pörssiyhtiö ja se on listattu pörssissä vuodesta 2005 lähtien (Bombayn pörssi ja Intian kansallinen pörssi).
Yli 25 toimintavuotensa aikana Sasken on toimittanut ratkaisuja yli 200:aan markkinoille vietyyn maailman johtavien laitevalmistajien tuotteeseen. Saskenilla on hallussaan 70 patenttia.
Saskenilla on seuraavat sertifikaatit: ISO 14001:2004, ISO 27001:2005, ISO 9001:2008, TL9000 sekä CMMI-DEV-V1.3-ML3.
Sasken Communication Technologies Ltd osti vuonna 2006 Botnia Hightech Oy:n, joka oli johtavia langattoman tietoliikenteen tutkimuksessa ja testipalveluissa.
Aymen Ayari
Aymen Ayari (, s. 19. maaliskuuta 1981 Makthar, Tunisia) on tunisialainen jalkapalloilija. Laitapuolustajana pelaava Ayari edustaa Tunisian pääsarjassa Stade Tunisienia.
Ayari aloitti uransa AS Gabèsissa pelattuaan sitä ennen Espérancen nuorten joukkueessa. Sittemmin hän pelasi alasarjan seuroissa ennen siirtymistään Monastiriin, jossa hän pelasi yhteensä 2 kautta tehden muun muassa viimeisellä kaudellaan seitsemän maalia. Ayari siirtyi 26. toukokuuta 2009 kahden vuoden sopimuksella ES Saheliin, jonne siirtyi häntä aikasemmin entinen Monastirin valmentaja Lotfi Rhim. Toukokuussa 2010 ES Sahel ilmoitti vapauttaneensa puolustajan sopimuksesta.
Kesällä 2010 Ayari siirtyi Stade Tunisieniin.
Jugin kieli
Jugin kieli (jugiksi "jugynna ka’") on jugien puhuma, nykyään ilmeisesti jo kuollut jeniseiläinen kieli. Aikaisemmin sitä pidettiin ketin kielen murteena.
Jugien perinteinen asuinalue käsittää Jenisein rannat nykyisestä Jeniseiskin kaupungista Duptšesjoen suulle. Erään tiedon mukaan osa jugeista siirtyi Jeniselle Obin sivujoen Ketin yläjuoksulta. Venäläisten saapuessa alueelle jugeja oli enintään 700 henkeä. 1700-luvulla suurin osa heistä kuoli tautiepidemioihin, ja vuosisadan loppuun mennessä jäljellä oli alle 40 henkeä. 1800-luvun puolivälissä jugit asuivat etupäässä Jenisein sivujoen Symin varrella. Myöhempiä asuinpaikkoja ovat Krasnojarskin aluepiirin Turuhanskin piirin Vorogovon kylä ja Jeniseiskin piirin Jartsevo.
1970-luvulla jugeja arvioitiin olleen 15 henkeä ja jugin kielen puhujia vain kaksi. 1990-luvun alussa suoritetussa tutkimuksessa kielen puhujia ei enää löydetty. Kuitenkin vuoden 2002 väestönlaskennassa jugeja rekisteröitiin 19 henkeä ja jugin puhujia peräti 131. Vuoden 2010 väestönlaskennan mukaan Venäjällä on yksi jugin kielen puhuja.
Jugia nimitettiin pitkään ketin kielen Symin murteeksi. Viime aikojen tutkimukset ovat tuoneet esille huomattavia foneettisia, morfologisia ja sosiolingvistisiä eroja, joiden perusteella sitä voidaan pitää itsenäisenä jeniseiläisen kielikunnan kielenä.
Besoaari
Besoaari on ihmisen ja eläimen mahalaukussa silloin tällöin pilkkoutumattomista aineksista kuten hiuksista syntyvä möykky. J. K. Rowlingin Harry Potter -kirjoissa besoaarilla tarkoitetaan vuohen vatsasta löytyvää kiveä, joka pelastaa useimmilta myrkyiltä.
Bolaris
Bolaris on suomalainen pallonmuotoinen mekaaninen pulma, jota valmistetaan Fiskarsin ruukissa.
Udehen kieli
Udehen kieli (muita nimityksiä "udege, udihe, ude") on Venäjällä Primorjen ja Habarovskin aluepiireissä asuvien udehien puhuma tunguusikieli.
Udehet asuvat Ussurin ja Amurin sivujokien sekä Japaninmereen laskevien Samarga- ja Koppi-jokien varsilla. 1930-luvulla perustetut asutukset sijaitsevat kaukana toisistaan Primorjen aluepiirin Ternein, Požarskin ja Krasnoarmeiskin piireissä sekä Habarovskin aluepiirin Lazon ja Nanain piireissä.
Vuoden 1989 väestönlaskennan mukaan Venäjällä oli 1 900 udehia, joista 594 puhui udehen kieltä. Vuonna 2002 udeheja laskettiin olleen 1 700 henkeä, joista 227 osasi udehea. Tutkijoiden mukaan väestönlaskentojen tiedot ovat liioiteltuja. 1980-luvun lopulla tehdyn kartoituksen mukaan udeheja oli Primorjen ja Habarovskin aluepiireissä korkeintaan 800 henkeä. Udehen kieltä osaa nykyään 40–50 henkeä ja vain 10–15 puhuu sitä sujuvasti. Kaikki puhujat osaavat venäjää. Vuoden 2010 väestönlaskennan mukaan Venäjällä on 103 udehen puhujaa.
Udehe ja sen lähin sukukieli orotši kuuluvat tunguusikielten eteläryhmään, mutta niillä on paljon yhteisiä piirteitä myös pohjoisryhmän kielten kanssa. Pohjoisia eli tunguusipiirteitä pidetään substraattina, jonka päälle on kerrostunut eteläinen eli mantšulais-nanailainen adstraatti. Sanastossa arvellaan olevan lainoja ainusta ja nivhistä. Nanain ja ultšan välityksellä kieleen on tullut lainasanoja mantšusta, joista osa on peräisin mongolista. 1600–1900-luvuilla kieleen omaksuttiin huomattava määrä lainoja kiinasta. Venäjän kielen vaikutus alkoi 1800-luvulla ja voimistui 1920-luvulta lähtien.
Udehe jaetaan kahteen tai kolmeen päämurteeseen. Pohjois- ja etelämurteiden puhujat eivät täysin ymmärrä toisiaan. Nykyisellään murre-erojen selvittäminen lienee jo mahdotonta.
1930-luvun alussa luotiin latinalaiseen kirjaimistoon ja Horin murteeseen perustunut udehen kirjakieli, jolla julkaistiin muutamia alkeiskoulun oppikirjoja. Sen käyttö lopetettiin vuonna 1937. Vuonna 1989 vahvistettiin uusi, lisämerkein täydennetty kyrillinen kirjaimisto. Vuonna 1998 julkaistiin udehenkielisen kansanperinteen kokoelma, vuonna 1999 alaluokille tarkoitettu oppikirja ja vuonna 2001 sanakirja. Kieltä opetetaan kahdessa koulussa ja Herzenin pedagogisessa yliopistossa Pietarissa.
Udehea voidaan pitää erittäin uhanalaisena kielenä. Kaikki sen puhujat ovat yli 60-vuotiaita, eivätkä hekään käytä sitä aktiivisesti. Nuoremmat sukupolvet puhuvat pelkästään venäjää.
Patrick Park
Patrick Park (s. 1. tammikuuta 1977) on yhdysvaltalainen laulaja-lauluntekijä ja kitaristi. Parkin säveltämää musiikkia on kuultu hänen omien albumiensa lisäksi televisiosarja O.C.:ssa.
Overkill (kappale)
Overkill on brittiläisen hard rock/heavy metal -yhtyeen Motörheadin kappale samannimiseltä studioalbumilta. Kappale on vaikuttanut omalta osaltaan speed metalin syntyyn nopealla tuplabasarikompillaan. Kappale alkaa nopealla rumpukompilla, johon basso tulee mukaan. Laulua kuullaan kaksi säkeistöä, jonka jälkeen tulee kitarasoolo. Soolon jälkeen tulee kolmas säkeistö ja sen jälkeen toinen kitarasoolo. Soolon loputtua kappale pysähtyy ja komppi alkaa taas alusta. Kappale alkaa soolojen välissä vielä kerran alusta. Motörhead soitti kappaleen yleensä encorena live-esiintymisissä.
Nimen perusteella kappaleen voi tulkita kertovan mölystä. Nimi ”Overkill” voi tarkoittaa tässä tapauksessa ylikuormitusta (overkill tarkoittaa liiallisuutta). Tätä väitettä tukevat myös kappaleen aloitussanat ”"Only way to feel the noise is when it’s good and loud…”" Kitara ja basso on kappaleessa viritetty puoli sävelaskelta alaspäin.
Metallica on coveroinut kappaleen coveralbumilleen "Garage Inc."
Negidaalin kieli
Negidaalin kieli (negidaaliksi "naabeseltin hesenin") on Venäjällä Habarovskin aluepiirissä asuvien negidaalien puhuma tunguusikieli.
Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšin ja Nikolajevsk-na-Amurin piireissä. Vuonna 1989 heitä oli 587 henkeä, joista 184 puhui negidaalia. Vuoden 2002 väestönlaskennassa rekisteröitiin 567 kansallisuudeltaan negidaalia ja 147 negidaalin kielen puhujaa. Todellisen puhujamäärän arvioidaan kuitenkin olevan huomattavasti pienempi: 40–50 henkeä, joista vain 10–15 vanhusta puhuu kieltä sujuvasti. Kaikki puhujat osaavat myös venäjää. Vuoden 2010 väestönlaskennan mukaan Venäjällä on 74 negidaalin puhujaa.
Negidaali kuuluu tunguusikielten pohjoishaaran siperialaiseen ryhmään. Sen lähimmät sukukielet ovat evenki, eveeni ja solooni. Kieli jakautuu kahteen päämurteeseen. Ylämurretta puhutaan Amgunin keskivaiheilla ja alamurretta Amgunin alajuoksulla ja Amurilla. Murteiden väliset erot ovat lähinnä foneettisia, eivätkä ne vaikeuta puheen ymmärtämistä. Ylämurteeseen on vaikuttanut evenki ja alamurteeseen ultša ja nivhi.
Negidaali toimii suullisen kanssakäymisen välineenä. 1990-luvun alussa sitä alettiin opettaa koulussa. Kieltä varten laadittiin aakkosto ja oppikirja, jota ei ole julkaistu. Negidaalia käytetään toisinaan Polina Osipenkon piirin paikallisradiossa.
Nykyään negidaalia voidaan pitää kuolevana kielenä. Sitä käyttävät vain muutamat vanhat pariskunnat. Keski-ikäiset ja nuoret puhuvat yksinomaan venäjää.
Kartellivirasto
Kartellivirasto oli Suomessa vuosina 1958–1964 toiminut valtion virasto, jonka tehtävänä oli valvoa talouselämässä esiintyneitä kilpailunrajoituksia. Kartellivirastona toimi patentti- ja rekisterihallituksen kartelliosasto. Kartellivirasto korvattiin 1964 elinkeinovapausvirastolla. Yhtiöt ja elinkeinonharjoittajat olivat velvollisia kehotuksesta ilmoittamaan kartellivirastolle kartellisopimuksen tai muun kilpailua rajoittavan järjestelyn, jossa nämä olivat mukana. Kehotuksesta oli myös ilmoitettava yksinoikeudesta jonkin toiminnan harjoittamiseen ja määräävästä asemasta jollakin elinkeinotoiminnan alalla. Ilmoitusvelvollisuus koski myös yrittäjien yhdistyksiä ja muita yhteisöjä, jos tällainen yhteisö oli saanut kilpailunrajoituksen aikaan tai pannut sen toimeen.
Kartellivirastoon ei tarvinnut ilmoittaa sopimuksista ja järjestelyistä, jotka koskivat työmarkkinoita, vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivakuljetusten tarjontaa kansainvälisillä rahtimarkkinoilla. Selvittämistään kilpailunrajoituksista kartellivirasto piti kartellirekisteriä ja kartelliviraston yhteydessä toimi kartelliasiain neuvottelukunta.
Patentti- ja rekisterihallituksen kartelliosastoa johti valtioneuvoston määräämä lainopillisen koulutuksen saanut osastopäällikkö. Muut toimen haltijat otti tehtäviinsä patentti- ja rekisterihallituksen ylijohtaja. Kartelliosastossa käsiteltävät asiat ratkaisi yleensä osastopäällikkö, mutta ylijohtajalla oli valta ottaa vireillä ollut asia käsiteltäväkseen ja ratkaistavakseen.
Víctor Claver
Víctor Claver Arocas (s. 30. elokuuta 1988 Valencia) on espanjalainen koripalloilija, olympiamitalisti ja Euroopan mestari.
Claver aloitti pelaamisen Pamesa Valencian juniorijoukkueissa, joista hän nousi edustusjoukkueeseen kaudella 2006-2007. Hän on edustanut Espanjan juniorimaajoukkueita ja on voittanut muun muassa alle 18-vuotiaiden ja alle 20-vuotiaiden EM-kisoissa pronssia. Claver kärsi kaudella 2008–2009 loukkaantumisesta, joka saattoi vaikuttaa hänen .
Vuonna 2009 Portland Trail Blazers varasi hänet 22. vuorolla. Hän siirtyi seuraan kesällä 2012.
Syyskuussa 2015 Claver siirtyi BK Lokomotiv Kubaniin.
Heinäkuussa 2016 Claver siirtyi kolmivuotisella sopimuksella FC Barcelonaan.
Andy Madadian
Andranik "Andy" Madadian (s. 22. huhtikuuta 1958 Teheran) on iranilais-armenialainen laulaja. Hän oli aiemmin toinen Andy & Kouros -duon jäsenistä. 1990-luvun alussa hän aloitti oman soolouransa ja julkaisi ensimmäisenä sooloalbuminaan levyn "Beegharar". Madadian on saavuttanut muusikkona kansainvälistäkin suosiota. Hän on laulanut paitsi persiaksi, myös muun muassa englanniksi ja armeniaksi.
Madadian on myös esiintynyt elokuvissa.
Luunmurskaajat
Luunmurskaajat ("The Longest Yard") on Robert Aldrichin ohjaama ja Burt Reynoldsin tähdittämä komediaelokuva vuodelta 1975. Se on yksi Reynoldsin tunnetuimmista elokuvista ja hän esiintyi myös sen uudelleenfilmatisoinnissa, joka julkaistiin vuonna 2005. Elokuvasta on myös vuonna 2001 tehty brittiläinen uudelleenfilmatisointi nimellä "Mean Machine".
Entinen amerikkalaisen jalkapallon tähti Paul Crewe joutuu vankilaan autovarkaudesta. Ilkeä vankilanjohtaja päättää pestata Crewen kokoamaan vangeista joukkueen vankilan vartijoiden joukkuetta vastaan. Ehtona on, että Crewen joukkue, ""Mean Machine"", pelaa ainoastaan passiivisesti puolustaen vartijoita vastaan. Vartijat käyttävät kuitenkin kovia otteita, sillä johtaja haluaa näyttää vangeille, että hän on paikan johtaja ja vangit pelkkää roskajoukkoa. Sopimuksesta huolimatta vangit päättävät antaa täysillä takaisin.
John Lund
John Lund (6. helmikuuta 1913 Rochester, New York – 10. toukokuuta 1992 Los Angeles, Kalifornia) oli yhdysvaltalainen näyttelijä.
Neljätoistavuotiaana koulunkäyntinsä lopettaneen Lundin isä oli muuttanut Yhdysvaltoihin Norjasta. Näyttelijänuransa hän aloitti paikallisen teatterin esittämässä näytelmässä "Waiting for Lefty". Lund muutti New Yorkiin, josta hän sai töitä mainosalalla. Mainostyön ohessa hän esiintyi pienissä rooleissa teatterissa, kunnes vakiinnutti asemansa radionäyttelijänä ja käsikirjoittajana. Päärooli Broadwaylla esitetyssä näytelmässä "The Hasty Heart" toi hänelle sopimuksen Paramount-elokuvastudion kanssa.
Seuraavien vuosien aikana Lund esiintyi miespääroolissa muun muassa elokuvissa "Kuolematon rakkaus" (1946), "Yöllä on 1000 silmää" (1948) ja "Berliinin raunioitten keskellä" (1948). 1950-luvulla Lund näytteli muun muassa lännenelokuvissa "Taistelu Apassisolassa" (1952) ja "Kohtalon ratsastaja" (1955). Lisäksi hän esiintyi nimiroolissa jännityskuunnelmasarjassa "Yours Truly, Johnny Dollar" vuosina 1952–1954. Lundin viimeiseksi elokuvaksi jäi "Jos mies vastaa" vuonna 1962.
Radio Caroline
Radio Caroline on brittiläinen radioasema. Se aloitti lähetyksensä 28. maaliskuuta 1964 laivalta, joka oli ankkuroitu kansainvälisille vesille Englannin rannikon läheisyyteen Felixstowen edustalle Suffolkissa. Radio-asemalla ei ollut lähetyslupaa ja sitä kutsuttiinkin merirosvoradioksi.
Luvattomia radio-asemia oli muillakin laivoilla Englannin edustalla, mutta Radio Caroline oli ensimmäinen, joka lähetti ohjelmaa joka päivä vuorokauden ympäri englanninkielisenä. Radio Caroline jatkaa lähetystään Eurobird1-satelliitin kautta ja internetissä.
Kartellirekisteri
Kartellirekisteri oli Suomessa 1958–1964 pidetty virallinen luettelo, johon kartellivirasto merkitsi laatimansa selostukset yritysten ja elinkeinonharjoittajien tekemistä kilpailunrajoituksista. Kartellirekisteri korvattiin 1964 kilpailunrajoitusrekisterillä. Selostuksessa esitettiin kartellisopimusta, yksinoikeutta tai erikoisasemaa välittömästi koskevat seikat, ei kuitenkaan teknisiin kysymyksiin liittyviä ammattisalaisuuksia.
Vahvistaessaan selostuksen sisällön kartellivirasto samalla määräsi, mikä osa aineistosta oli julkista. Julkisiksi sai määrätä vain sellaiset asiakirjat tai niiden osat, jotka osoittivat kilpailunrajoituksen olemassaolon. Selostus ja siihen liittyvät asiakirjat tulivat julkisiksi aikaisintaan kuudentenakymmenentenä päivänä kartelliviraston päätöksestä. Muu osa asiakirjoista oli pidettävä salassa 20 vuotta selostuksen julkaisemisesta, ellei asiakirjassa mainittu taho antanut suostumustaan sen julkistamiseen.
Selostuksen perustana olleiden ilmoitusten tekijät saivat ennen asian ratkaisua tutustua selostusluonnokseen ja julkaistavaksi tarkoitettuun aineistoon sekä tehdä niistä muistutuksensa. Jos asianosaisia oli hyvin paljon, riitti että kartellivirasto antoi tiedot asianosaisia edustaneelle yhdistykselle tai muulle yhteisölle.
Jos asianosainen halusi kartelliviraston tekevän kartellirekisteriin merkinnän kilpailunrajoituksen lakkaamisesta tai muuttumisesta, tämä voi tehdä asiasta kirjallisen ilmoituksen virastoon. Jos muutos oli asiakirjoin tai muulla tavoin tyydyttävästi selvitety, virasto merkitsi sen rekisteriin ja julkaisi asiasta lyhyen tiedonannon Virallisessa lehdessä. Kartellirekisteriin viedyt selostukset ja tiedonannot julkaistiin kartelliviraston julkaisussa "Kartellirekisteri," joka ilmestyi 1959–1964.
Pumpokolin kieli
Pumpokolin kieli on 1700-luvun lopulla kuollut jeniseiläinen kieli. Sen puhujat asuivat Obiin laskevan Ketjoen yläjuoksulla. Pumpokolin "*tet" ’joki’ -sanaan perustuvia "-tat", "-tet" -loppuisia joennimiä esiintyy lisäksi laajalla alueella Tšulymin alajuoksulla sekä Tuvan koillisosaan ulottuvana ketjuna. 1700-luvulla muistiin merkityn kieliaineiston perusteella pumpokolin lähin sukukieli oli arini.
Kartelliasiain neuvottelukunta
Kartelliasiain neuvottelukunta oli 1958–1964 kartelliviraston yhteydessä toiminut neuvoja antanut elin, joka 1964 korvattiin elinkeinovapausneuvostolla. Sen tehtävänä oli antaa kartelliviraston pyytämiä lausuntoja talouselämässä esiintyneistä kilpailunrajoituksista. Neuvottelukunnalta pyydettiin esimerkiksi lausunto, jos kartellivirasto halusi kieltää yrittäjän asettaman alimman sallitun myyntihinnan käytön.
Valtioneuvosto kutsui neuvottelukuntaan kolmeksi vuodeksi kerrallaan puheenjohtajan ja kuusi jäsentä sekä kullekin henkilökohtaisen varamiehen. Yhden jäsenen tuli edustaa maataloustuottajia, yhden teollisuudenharjoittajia, yhden tukkukauppiaita, yhden vähittäiskauppiaita ja kahden kuluttajia. Neuvottelukunta sai itse valita itselleen sihteerin ja kuulla haluamiaan asiantuntijoita.
Neuvottelukunnan kutsui kokoon puheenjohtaja tai hänen estyneenä ollessaan hänen varamiehensä. Päätösvaltaisuuteen riitti puheenjohtajan ja kolmen jäsenen tai varamiehen läsnäolo. Patentti- ja rekisterihallituksen ylijohtajalla ja sen kartelliosaston osastopäälliköllä oli läsnäolo- ja puheoikeus kokouksissa. Päätökset syntyivät enemmistön mielipiteen mukaan tai äänten mennessä tasan puheenjohtajan kannan mukaisesti. Neuvottelukunnan lausuntoon sai liittää myös eriävän mielipiteen.
Arinin kieli
Arinin kieli on 1700-luvun lopulla kuollut jeniseiläinen kieli. Sen puhujat asuivat Jenisein molemmilla rannoilla nykyisestä Krasnojarskista pohjoiseen Splošnaja-joelle saakka sekä Ket, Kem ja Malyi Kemtšug -jokien yläjuoksuilla. Arinin "set" ’joki’ -sanaan perustuvia "-set", "-sat" -loppuisia joennimiä esiintyy Obin keskijuoksulla ja Jenisein varrella. 1700-luvulla muistiin merkityn kieliaineiston perusteella arinin lähin sukukieli oli pumpokoli.
Yulduz Usmanova
Yulduz Usmanova (tai Usmonova; s. 12. joulukuuta 1963 Namangan) on uzbekistanilainen laulaja ja poliitikko. Hän on opiskellut konservatoriossa Taškentissa ja myynyt albumeitaan miljoonia kappaleita. Usmanovan läpimurroksi on nimitetty vuotta 1991, jolloin hän esiintyi Voice of Asia -festivaalilla Kazakstanissa. Hän on erittäin suosittu kotimaassaan, mutta esiintynyt myös muun muassa Euroopassa.
Usmanova on Uzbekistanin kansantaiteilija ja toiminut myös Uzbekistanin parlamentin jäsenenä.
Lotfi Rhim
Lotfi Rhim () on tunisialainen jalkapallovalmentaja. Kesäkuusta 2010 lähtien hän on toiminut Al Hazmin päävalmentajana.
Rhim aloitti valmentamisen kotimaassaan US Monastirin peräsimessä. Myöhemmin hän valmensi pitkään bahrainilaista Al-Muharraqia ja saavutti joukkueen valmentajana kaksi liigamestaruutta ja kaksi cup voittoa. Sittemmin Rhim valmensi hetken aikaa arabiemiirikunnissa Bani Yasia ennen siirtymistään kotimaahansa Tunisiaan takaisin Monastirin valmentajaksi. Hän valmensi joukkuetta neljän kauden ajan luotsaten Monastirin kaudella 2008–2009 Tunisian cupin loppuotteluun saakka, jossa se kuitenkin hävisi Club Sportif Sfaxienille.
Kauden jälkeen hän siirtyi yhden vuoden sopimuksella ES Sahelin valmentajaksi. Hän sai kuitenkin potkut kesken kauden joukkueen ollessa sarjataulukon viides yhdeksän ottelun jälkeen, jolloin hänet korvasi Khaled Ben Sassi.
16. huhtikuuta 2010 US Monastir ilmoitti palkanneensa loppukaudeksi Rhimin belgialaisen Henri Depireux:n tilalle, jonka myötä joukkue oli vaarassa pudota sarjatasoa alemmaksi. Rhim ei onnistunut säilyttämään seuraa Tunisian pääsarjassa ja siirtyi sopimuksensa päätyttyä Saudi-Arabiaan Al Hazmin päävalmentajaksi.
Assanin kieli
Assanin kieli on 1700-luvun lopulla kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Assanin "ul" ’joki, vesi’ -sanaan perustuvia "-ul" -loppuisia vesistönimiä esiintyy laajalla alueella Kanjoelta Tomille saakka lännessä. 1700-luvulla muistiin merkityn kieliaineiston perusteella assanin lähin sukukieli oli kotti.
Primetime Emmy 2007
Vuoden 2007 Primetime Emmy -gaala järjestettiin 16. syyskuuta 2007. Ohjelmien tekijät palkittiin "Creative Arts" -gaalassa, joka järjestettiin 8. syyskuuta 2007.
Guerra Norte
Guerra Norte on/oli lappilainen hip hop -kollektiivi. Ryhmän koti- ja syntypaikka on Ivalossa ja Inarissa, mihin viittaa jäsenten kappaleissa esiinttyvä numerosarja 998. Kollektiivin tunnetuimmat jäsenet ovat inarinsaameksi räppäävä Amoc, vuonna 2003 räpin suomenmestaruuden voittanut Edorf sekä Ezkimo. Muut jäsenet ovat Ambassa -yhtyeen Eldinho, Nit Lang ja Neuvos, Ruzze sekä Ezkimon pikkuveli Juan Muteniac, joka tekee kollektiivin kappaleet.
Kotin kieli (jeniseiläinen)
Kotin kieli eli kotti on 1800-luvun puolivälissä kuollut jeniseiläinen kieli. Sen puhujat asuivat nykyisestä Krasnojarskista etelään ja itään aina Kanjoelle saakka. Kotin "šet" ’joki’ -sanaan perustuvia "-šet" -loppuisia vesistönimiä esiintyy Kan- ja Birjusajokien välisellä alueella. Kotin lähin sukukieli oli assani.
Viimeiset kotinkieliset tekstit merkitsi muistiin suomalainen kielitieteilijä M. A. Castrén. Hän on kirjoittanut myös kieltä käsittelevän tutkimuksen.
Yotam Halperin
Yotam Halperin (; s. 24. tammikuuta 1981, Tel Aviv) on israelilainen koripalloilija, joka pelaa nykyisin Hapoel Jerusalemissa.
Halperin aloitti koripallon pelaamisen kotikaupunkinsa Maccabi Tel Avivin juniorijoukkueissa 8-vuotiaana. Debyyttinsä edustusjoukkueessa hän teki kaudella 2001-2002. Hän oli joukkueessa melko pienessä roolissa johtuen joukkueen suurista tähdistä kuten Anthony Parkerista ja Ariel McDonaldista.
Vuonna 2005 hän sai tarjouksen Union Olimpijalta ja teki sopimuksen suuremman vastuun takia. Union Olimpijassa Halperin sai vastuuta ja pelasi Euroliigassa kaudella 2005–2006 uransa parhaan kauden tehden 13,9 pistettä ottelua kohden. Kauden jälkeen hän osallistui ja Seattle SuperSonics varasi hänet numerolla 53. Halperin ei koskaan mennyt NBA:han vaan palasi kasvattajaseuraansa. Hän pelasi Maccabissa kaksi kautta ennen kuin siirtyi Olympiakosiin.
Halperin vietti Olympiakosissa kolme kautta ja siirtyi vuonna 2011 Spartak Pietariin. Yhden pelikauden jälkeen hän jatkoi uraansa FC Bayern Münchenissä, josta hän siirtyi kauden jälkeen Hapoel Jerusalemiin.
VB 10b
VB 10 b on tähteä VB 10 kiertävä mahdollinen eksoplaneetta. Kohteen löytyminen julkaistiin 28. toukokuuta 2009 ja se saattaa olla ensimmäinen astrometrian avulla löydetty eksoplaneetta.
Mahdollisen planeettakandidaatin löysivät NASAn Jet Propulsion Laboratoryssa työskentelevät Steven Pravdo ja Stuart Shaklan käyttäen Palomarin observatorion viisimetristä Hale-teleskooppia. Havaittu planeettakandidaatti lukeutuu kuumien jupiterien luokkaan. Sen massa on noin kuusi Jupiterin massaa ja planeetta kiertää keskustähtensä ympäri noin 240 Maan vuorokauden jaksolla.
Joulukuussa 2009 ilmestyneessä artikkelissa toinen tutkijaryhmä ilmoitti, ettei ole kyennyt havaitsemaan VB 10 b:tä keskustähdestä tehtyjen säteisnopeusmittausten perusteella. Planeetan olemassaoloa voidaan tällä hetkellä pitää kyseenalaisena.
Oivi
Oivi on suomalainen etunimi ja nimen Oiva rinnakkaismuoto. Alun perin Oivi oli etupäässä miehen nimi, mutta 1950- ja 1960-luvuilla, jolloin nimeä annettiin eniten, se vakiintui naisen nimeksi ja nykyään se katsotaan Oivan sisarnimeksi. Oivi ei ole kovinkaan yleinen nimi: Suomessa nimi Oivi on vuoden 2012 loppuun mennessä annettu noin 100 naiselle ja noin 30 miehelle.
Oivin nimipäivä on nykyään 29. toukokuuta (sama kuin Oivan). Ennen vuotta 1995 se oli 5. helmikuuta.
Maailman muisti
Maailman muisti () on vuonna 1992 perustettu Unescon ohjelma, jonka tavoitteena on säilyttää ihmiskunnan merkittävät arkistot ja kirjastokokelmat. Maailman muisti -rekisteriin kuuluu kohteita ympäri maailmaa. Elokuun 2009 alussa ohjelmassa oli mukana 193 kohdetta.
Maailman muisti -ohjelmalla on kolme päätavoitetta. Sen tarkoituksena on mahdollistaa ihmiskunnan dokumenttiperinnön suojelu parhaimmalla mahdollisella tavalla, helpottaa dokumenttiperinnön maailmanlaajuista saavutettavuutta ja nostaa dokumenttiperinnön olemassaolon ja merkittävyyden tunnettavuutta.
Suomesta rekisteriin kuuluvat A. E. Nordenskiöldin karttakokoelma ja Gramota-arkisto sekä Njasvižin kirjaston kokoelmat, joista osa sijaitsee Suomessa.
Hunajapallokala
Hunajapallokala ("Chonerhinos naritus") on aasialainen makean veden pallokalalaji. Se voi kasvaa lähes 30 cm pitkäksi. Se elää jokivedessä Myanmarin, Indokiinan ja Indonesian alueella.
Hunajapallokala on selkäpuolelta hunajan tai pronssin värinen, vatsapuoli on vaaleampi. Se on sukunsa ainoa laji, ja siitä on käytetty myös nimeä "Xenopterus naritus".
Hunajapallokaloja pidetään joskus akvaarioissa. Se on niin aggressiivinen kala, että sitä pidetään yleensä yksin.
Chauncey Billups
Chauncey Ray Billups (s. 25. syyskuuta 1976 Denver, Colorado) on yhdysvaltalainen kilpauransa päättänyt NBA-koripalloilija. Hän oli kilpaurallaan 191 senttimetriä pitkä ja painoi 92 kilogrammaa. Billups lopetti uransa vuonna 2014 pelattuaan edellisen kauden Detroit Pistonsin riveissä.
Billups pelasi urallaan seitsemässä eri NBA-joukkueessa, Boston Celticsissä, Toronto Raptorsissa, Denver Nuggetsissa, Minnesota Timberwolvesissa, Detroit Pistonsissa, New York Knicksissä ja Los Angeles Clippersissä. Kaudella 2003–2004 hänen joukkueensa Detroit Pistons voitti mestaruuden ennakkosuosikki Los Angeles Lakersiä vastaan ja Billups sai . Billups pelasi NBA:ssa kaikkiaan 1 043 runkosarja- ja 146 pudotuspeliottelua. Hänen keskiarvoikseen runkosarjan otteluista kertyivät 15,2 pistettä, 2,9 levypalloa ja 5,4 syöttöä ottelua kohden.
Billups kuului Yhdysvaltain maajoukkueeseen sen voittaessa kultaa vuoden 2010 MM-kilpailuissa ja Amerikan-mestaruuskilpailuissa 2007.
Detroit Pistons jäädytti Billupsin pelinumeron, numeron 1, ja nosti sen kotiareenansa The Palace of Auburn Hillsin kattoon 10. helmikuuta 2016.
Keräilijätär
Keräilijätär on Éric Rohmerin ohjaama vuonna 1966 valmistunut elokuva, jonka ensi-ilta oli Ranskassa 2. maaliskuuta 1967.
Hienostunut ohjaustyö "Keräilijätär" on Rohmerin ensimmäinen värielokuva. Se valmistui kolmantena elokuvana Rohmerin kuuden elokuvan sarjaan "Six contes moraux" (Kuusi moraalista tarinaa), mutta on tarinana sarjan neljäs osa. Sarjan kussakin elokuvassa mies lähtee naisystävänsä luota, löytää toisen, mutta uskollisuus voittaa. Elokuvan tarina alkaa, kun galleristi Adrien saa taiteilijaystävänsä kanssa käyttöönsä kartanon. Kartanossa asuu myös nuori nainen, joka keräilee miehiä.
Elokuva palkittiin Hopeisella karhulla Berliinin elokuvajuhlilla 1967.